
REPUBLIKA HRVATSKA VARAŽDINSKA ŽUPANIJA 
GRAD LEPOGLAVA
Antuna Mihanovića 12
42250 Lepoglava
tel. 042 770 411, fax 042 770 419
email: lepoglava@lepoglava.hr

Gradsko vijeće
KLASA: 550-01/26-01/1
URBROJ: 2186-9-02-26-3
Lepoglava, 07.07.2026. godine

Na temelju članka 289. Zakona o socijalnoj skrbi (''Narodne novine'' broj 18/22, 46/22, 119/22, 71/23, 156/23 i 61/25), članka 35. točka 2. Zakona o lokalnoj i područnoj (regionalnoj) samoupravi ("Narodne novine", broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 22. Statuta Grada Lepoglava (''Službeni Vjesnik Varaždinske županije'', broj 64/20, 18/21, 104/25), Gradsko vijeće Grada Lepoglava na 9. sjednici održanoj dana                  07.07.2026. godine donosi

O D L U K U
o izmjenama i dopunama Odluke o socijalnoj skrbi Grada Lepoglave


Članak 1. 
U Odluci o socijalnoj skrbi Grada Lepoglave (''Službeni vjesnik Varaždinske županije'' broj 34/23 i 67/25) u cijelom tekstu riječi ''Jedinstveni upravni odjel'' u određenom padežu, zamjenjuju se riječima ''upravni odjel nadležan za poslove socijalne skrbi'' u odgovarajućem padežu.


Članak 2.

Članak 19. mijenja se i glasi: 

''Jednokratna novčana pomoć može se odobriti samcu ili kućanstvu koji nisu u mogućnosti podmiriti  osnovne životne potrebe, i to za: 

· podmirenje troškova liječenja u slučaju teških bolesti 
· podmirenje osnovnih troškova života 
· za poboljšanje stambenih uvjeta





Članak 3.
Članak 21. mijenja se i glasi: 

''Jednokratna novčana pomoć odobrava se jednom godišnje te iznosi:

· za podmirenje troškova liječenja u slučaju teških bolesti do 1.000,00 eura
· za podmirenje osnovnih troškova života: 220,00 eura za samca, odnosno 350,00 eura za 	kućanstvo
· za poboljšanje stambenih uvjeta do 1.000,00 eura

Visina i broj odobrenih jednokratnih pomoći određivat će se sukladno raspoloživim sredstvima koja su osigurana u proračunu Grada Lepoglave za tekuću proračunsku godinu.

Pravo na jednokratnu novčanu pomoć ne može ostvariti više osoba iz istog kućanstva u tijeku jedne kalendarske godine.''


Članak 4.
Iza članka 21. dodaje se novi članak 21.a koji glasi: 

'' Pravo na jednokratnu novčanu pomoć može ostvariti korisnik koji ispunjava uvjet prihoda: 
· samac do 500,00 eura,
· dvočlana obitelj ukupno do 1.000,00 eura,
· tročlana obitelj ukupno do 1.200,00 eura.
Ako obitelj ima više od 3 člana, cenzus prihoda za svakog člana uvećava se za 200,00 eura. 

Prihodom u smislu ovog članka smatra se iznos prosječnih mjesečnih prihoda kućanstva ostvarenog u posljednja tri mjeseca koja prethode mjesecu u kojem je podnesen zahtjev za ostvarivanje prava, odnosno tri mjeseca za koje nadležna porezna uprava ima podatke; a čine ga sva sredstva koja samac odnosno kućanstvo ostvari po osnovi rada, imovine, prihoda od imovine ili na neki drugi način, odnosno sva sredstava koja se smatraju prihodom sukladno Zakonu o socijalnoj skrbi. 

Ukoliko se pregledom zahtjeva utvrdi da se korisnik/kućanstvo trenutno našlo u izuzetno teškom stanju socijalne ugroženosti, može se izuzeti kriterij uvjeta prihoda iz ovog članka te odobriti jednokratna novčana pomoć.''


Članak 5.
U članku 22. stavak 3. mijenja se i glasi: 
'' Visina potpore za svako novorođeno dijete iznosi: 

· za prvo dijete: 500,00 eura
· za drugo dijete 650,00 eura
· za treće i svako sljedeće 750,00 eura''





Iza stavka 3. dodaje se novi stavak 4. koji glasi: 
''Pravo na potporu za novorođeno dijete se može ostvariti ukoliko su kumulativno ispunjeni sljedeći uvjeti bez obzira na uvjet prihoda: 

· barem jedan od roditelja ili skrbnik djeteta ima prebivalište na području Grada Lepoglave u trenutku rođenja djeteta
· novorođeno dijete ima prijavljeno prebivalište na području Grada Lepoglave.''


Članak 6. 
 Ova Odluka stupa na snagu osmog dana od dana od dana objave u Službenom vjesniku Varaždinske županije.




PREDSJEDNIK GRADSKOG VIJEĆA
Robert Dukarić

